title: Id-Direttiva tal-Kunsill tas-16 ta’ Mejju 1983 li temenda għar-raba’ darba d-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi

text:
Avviż Legali Importanti

|

31983L0264

Official Journal L 147 , 06/06/1983 P. 0009 - 0010 Spanish special edition: Chapter 13 Volume 14 P. 0063  Portuguese special edition Chapter 13 Volume 14 P. 0063  Finnish special edition: Chapter 15 Volume 4 P. 0125  Swedish special edition: Chapter 15 Volume 4 P. 0125

		Id-Direttiva tal-Kunsilltas-16 ta’ Mejju 1983li temenda għar-raba’ darba d-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi(83/264/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi il-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-użu ta’ tris (2,3 dibromopropyl)-phosphate għall-oġġetti tat-tessuti li jirreżistu n-nar kien ipprojbit bid-Direttiva 79/663/KEE [4] minħabba l-perikoli għas-saħħa li jippreżenta; billi eżamijiet sussegwenti wrew li żewġ prodotti oħra li jirreżistu n-nirien, tris-(aziridinyl)-phosphinoxide u polybrominatedbiphenyls (PBB) huma ta’ ħsara għas-saħħa u, għalhekk, m’għandhomx jiġu użati għal tessuti li jiġu f’kuntatt mal-ġilda;Billi 3,3 dimethoxybenzidine huwa użat fil-manifattura tat-trab ta’ l-għatis; billi, għalkemm l-informazzjoni li tikkonċerna l-propjetajiet mutaġeniċi u karċjoġeniċi ta’ din is-sustanza mhix konklussiva, ix-xebh ta’ l-istruttura ta’ din is-sustanza mal-benżidin, li għandu effett karċinoġeniku fuq il-bniedem stabbilit b’mod definit, iwasslu għal li għandu ttittieħed prekawzjoni kbira fir-rigward tar-risjki għas-saħħa potenzjali tagħha; billi huwa ċar li t-trab ta’ l-għatis huwa l-iżjed użat mit-tfal, li fil-prinċipju huma grupp sensittiv għal kimiċi tossiċi u, li għandhom, għalhekk, ikollhom protezzjoni speċjali kontra l-perikoli għas-saħħa; billi, għalhekk l-użu ta’ din is-sustanza għandu jkun ipprojbit li jintuża f’ċajt bħal trab ta’ l-għatis;Billi xi trab ta’ l-għatis magħmul mill-pjanti huwa ta’ perikolu għal dawk li jużawh, speċjalment it-tfal, u diġà huwa pprojbit minn xi Stati Membri minħabba din ir-raġuni;Billi l-polisulfidi ta’ l-ammonium għandhom effett korrużiv u jistgħu jagħmlu ħsara serja u dejjiema, partikolarment lill-għajnejn; billi dawn il-komposti, li huma mibjugħa partikolarment lit-tfal bħala ċajt huma perikolużi b’mod speċjali; billi l-użu tagħhom għandu, għalhekk, jiġi pprojbit;Billi l-esteri volatili ta’ l-aċidu bromo-aċetiku huwa użat bħala gass tad-dmugħ; billi għandhom effett irritanti fuq is-sistema respiratorja u l-għajnejn u jista’ jkun ukoll ta’ ħsara għalihom; billi, f’konċentrazzjonijiet qawwija jistgħu jipproduċu effett korrużiv u jistgħu jikkaġunaw ħsara irriversibbli lill-għajnejn; billi m’għandhomx jiġu użati mit-tfal u l-użu tagħhom bħala ċajt għandu, għalhekk, jiġi pprojbit;Billi r-restrizzjonijiet li diġà kienu introdotti minn xi Stati Membri f’dak li għandu x’jaqsam mas-sustanzi msemmija hawn fuq jaffettwaw direttament l-istabbiliment jew il-funzjonament tas-suq komuni; billi huwa għalhekk neċessarju li jkunu armonizzati l-liġijiet li jeżistu f’dan il-qasam fl-Istati Membri u li jkunu emendati skond l-Anness tad-Direttiva 76/769/KEE [5],ADOTTA DIN ID-DIRETTIVAL-Artikolu 1L-oġġetti li ġejjiin għandhom jiġu miżjuda fl-Anness tad-Direttiva 76/769/KEE:"8.Tris-aziridinyl)-phosphinoxideSAK Nru 5455-55-1 | Ma jistgħux jiġu użati f’oġġetti tat-tessuti, bħal ma huma ħwejjeġ, ħwejjeġ ta’ taħt u lożor tas-sodda, intiżi biex jiġu f’kuntatt mal-ġilda |9Polybrominatedbiphenyls (PBB)SAK Nru 59536-65-1 |10.Trab tas-sapun mill-qoxra tas-siġar (Quillaja saponaria) u d-derivattivi tagħhom li jkun fihom is-saponiniTrab ta’ l-għeruq ta’ Helleborus virdis u Helleborus nigerTrab ta’ l-għeruq ta’ veratrum album u veratrum nigrumBenżidin u/jew id-derivattivi tiegħuo-nitrobenzaldehydeSAK Nru 552-89-6Trab ta’ l-injam | Ma jistgħux jiġu użati f’ċajt jew f’oġġetti intiżi għal tali użu, bħalma huma trab ta’ l-għatis jew bombi li jagħmlu riħa tinten B’dana kollu, l-Istati Membri jistgħu jittolleraw fit-territorji tagħhom bombi li jagħmlu riħa tinten li ma jkunx fihom aktar minn 1,5 ml |11.Sulfidu ta’ l-ammonium u sulfidu ta’ l-idroġenu ta’l-ammoniumSAK Nru 12135-76-1SAK Nru 12124-99-1Polisulfid ta’ l-ammoniumSAKNru 12259-92-6 |12.Esteri volatili ta’ l-acidi bromo-aċetiċi:MethylbromoacetateSAK Nru 96-32-2Etil bromo-aċetikuSAK Nru 105-36-2Propil bromo-aċetikuButil bromo-aċetiku" |L-Artikolu 2L-Istati Membri għandhom idaħħlu fis-seħħ id-dispożizzjonijiet meħtieġa biex ikunu konformi ma’ din Direttiva fi żmien 18-il xahar min-notifika [6]. Għandhom jinfurmaw lill-Kummissjoni minnufih b’dan.L-Artikolu 3Din id-Direttiva hija indirizzata lill-Istati Membri.Magħmula fi Brussel, fis-16 ta’ Mejju 1983.Għall-KunsillIl-PresidentI. Kiechle[1] ĠU C 288, ta’ l-10.11.1981, p.7.[2] ĠU C 125, tas-17.5.1982, p.148.[3] ĠU C 112, tat-3.5.1982, p.42.[4] ĠU L 197, tat-3.8.1979, p.37.[5] ĠU L 262, tas-27.9.1976, p.201.[6] Din id-Direttiva kienet innotifikata lill-Istati Membri fid-19 ta’ Mejju 1983.--------------------------------------------------


title: Id-Direttiva tal-Kunsill 93/95/KEE tad-29 ta' Ottubru 1993 li temenda d-Direttiva 89/686/KEE dwar l-approssimazzjoni tal-liġijiet ta' l-Istati Membri rigward l-apparat personali protettiv (PPE)

text:
Avviż Legali Importanti

|

31993L0095

Official Journal L 276 , 09/11/1993 P. 0011 - 0012

		Id-Direttiva tal-Kunsill 93/95/KEEtad-29 ta' Ottubru 1993li temenda d-Direttiva 89/686/KEE dwar l-approssimazzjoni tal-liġijiet ta' l-Istati Membri rigward l-apparat personali protettiv (PPE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100a tiegħu,Wara li kkunsidra l-proposta mill-Kummissjoni [1],B'kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi miżuri biex jiġi stabbilit suq intern fl-apparat personali protettiv (PPE) għandhom jiġu adottati skond id-Direttiva 89/686/KEE [4];Billi l-Artikolu 5(3) ta' dik id-Direttiva jgħid illi l-PPE li għalih standards armonizzati mhumiex disponibbli jista' jitkompla fuq bażi transitorja, sal-31 ta' Diċembru 1992, li għandha tkun suġġetta għall-arranġamenti nazzjonali ġià fis-seħħ fid-data ta' l-adozzjoni tad-Direttiva;Billi joħroġ mit-tagħrif riċevut mill-Istati Membri u n-negozju li l-perijodu transitorju huwa qasir wisq biex jippermetti li d-Direttiva tkun applikata sew;Billi l-istandards armonizzatti għandhom jagħtu kontibuzzjoni sinjifikanti lejn l-iffaċilitar tat-tqegħid fis-suq u l-moviment liberu ta' apparat personali protettiv;Billi, madankollu, xi wħud mill-istandards armonizzati mhux ser ikunu disponibbli fid-data ta' l-applikazzjoni tad-Direttiva 89/686; billi, għalhekk, l-istabbiliment u l-uniformità ta' suq wieħed f'dawn il-prodotti ma jistgħux jiġu żgurati;Billi l-introduzzjoni ta' sistema ġdida ta' kontroll u ċertifikazzjoni u l-istabbiliment tad-dispożizzjonijiet u l-mekkaniżmi meħtieġa għall-iffunzjonar xieraq tad-Direttiva mhumiex suffiċjentement avvanzati;Billi n-nuqqas ta' standards armonizzati jista' jwassal għal sitwazzjoni li fiha grad adegwat ta' protezzjoni u kontroll ta' konformità fir-rigward ta' elmi għal dawk li jużaw vetturi bil-mutur b'żewġ roti ma kienx aktar żgurat; billi l-protezzjoni ta' persuni fil-każ ta' aċċident jista' għalhekk jiġi pperikolat; billi, biex jiġi evitat tnaqqis fis-sigurtà u l-kontroll, tali elmi għandhom jiġu esklużi mill-iskop tad-Direttiva 89/686/KEE sakemm jiġu introdotti ħtiġijiet speċifiċi għal dawk l-elmi,ADOTTA DIN ID-DIRETTIVA:Artikolu 1Id-Direttiva 89/686/KEE hija b'dan emendata kif ġej:1. L-Artikolu 5(3) għandu jitħassar.2. l-aħħar inċiż ta' l-Artikolu 8(4) (a) għandu jitħassar.3. L-Artikolu 16 għandu jinbidel b'dan li ġej:"Artikolu 161. Qabel il-31 ta' Diċembru 1991, l-Istati Membri għandhom jadottaw u jippubblikaw il-liġijiet, ir-regolamenti u dispożizzjonijiet amministrattivi meħtieġa biex jikkonformaw ma' din id-Direttiva. Għandhom javżaw minnufih b'dan lill-Kummissjoni.Għandhom japplikaw il-miżuri in kwistjoni b'effett mill-1 ta' Lulju 1992.2. U aktar, l-Istati Membri għandhom jippermettu, sal-perijodu tat-30 ta' Ġunju 1995, it-tqegħid fis-suq u t-tqegħid fis-servizz ta' PPE li jikkonforma mar-regolamenti nazzjonali fis-seħħ fit-territorju tagħhom fit-30 ta' Ġunju 1992.3. L-Istati Membri għandhom jikkomunikaw mal-Kummissjoni t-test tad-dispożizzjonijiet tal-liġi nazzjonali li jadottaw fil-kamp regolat b'din id-Direttiva."4. Il-partita 5 li ġejja għandha tiżdied ma' l-Anness I:"5. Elmi u viżieri maħsuba għal dawk li jużaw vetturi bil-mutur b'żewġ roti jew tlieta".Artikolu 21. Fi żmien tliet xhur mill-adozzjoni ta' din id-Direttiva, l-Istati Membri għandhom jadottaw u jippublikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw magħha. Għandhom javżaw minnufih b'dan lill-Kummissjoni.Meta l-Istati Membri jadottaw dawn il-miżuri, għandhom jagħmlu referenza għal din id-Direttiva jew ikunu akkumpanjati b'dik ir-referenza fl-okkażjoni tal-publikazzjoni uffiċjali tagħhom. Il-metodi ta' kif għandha ssir ir-referena għandhom jiġu stabbiliti mill-Istati Membri.2. L-Istati Membri għandhom jikkomunikaw mal-Kummissjoni t-test tad-dispożizzjonijiet tal-liġi nazzjonali li jadottaw fil-kamp regolat b'din id-Direttiva.'Artikolu 3Din id-Direttiva hija indirizzata lill-Istati Membri.Magħmula fi Brussel, fid-29 ta' Ottubru 1993.Għall-KunsillIl-PresidentR. Urbain[1] ĠU C 36, 10.2.1993, p. 18.[2] ĠU C 194, 19.7.1993, p. 154. u d-Deċiżjoni tas-27 ta' Ottubru 1993 (għadha mhux ippubblikata fil-Ġurnal Uffiċjali).[3] ĠU C 129, 10.5.1993, p. 1.[4] ĠU L 399, 30.12.1989, p. 18.--------------------------------------------------


title: Id-Direttiva Tal-Parlament Ewropew U Tal-Kunsill 95/26/KE tad-29 ta’ Ġunju 1995 li temenda d-Direttivi 77/780/KEE u 89/646/KEE fil-qasam ta’ l-istituzzjonijiet ta’ kreditu, id-Direttivi 73/239/KEE u 92/49/KEE fil-qasam ta’ l-assigurazzjoni mhux tal-ħajja, id-Direttivi 79/267/KEE u 92/96/KEE fil-qasam ta’ l-assigurazzjoni tal-ħajja, id-Direttiva 93/22/KEE fil-qasam ta’ ditti ta’ investiment u d-Direttiva 85/611/KEE fil-qasam ta’ impriżi ta’ l-investiment kollettiv f’titoli trasferibbli (Ucits), bil-għan li tissaħħah is-superviżjoni prudenti

text:
Avviż Legali Importanti

|

31995L0026

Official Journal L 168 , 18/07/1995 P. 0007 - 0013

		Id-Direttiva tal-Parlament Ewropew u tal-Kunsill 95/26/KEtad-29 ta’ Ġunju 1995li temenda d-Direttivi 77/780/KEE u 89/646/KEE fil-qasam ta’ l-istituzzjonijiet ta’ kreditu, id-Direttivi 73/239/KEE u 92/49/KEE fil-qasam ta’ l-assigurazzjoni mhux tal-ħajja, id-Direttivi 79/267/KEE u 92/96/KEE fil-qasam ta’ l-assigurazzjoni tal-ħajja, id-Direttiva 93/22/KEE fil-qasam ta’ ditti ta’ investiment u d-Direttiva 85/611/KEE fil-qasam ta’ impriżi ta’ l-investiment kollettiv f’titoli trasferibbli (Ucits), bil-għan li tissaħħah is-superviżjoni prudentiIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw t-Trattat li jistabbilixxi l-Komunità Ewropea, u partikolarment l-ewwel u t-tielet sentenzi ta’ l-Artikolu 57(2) tiegħu,Wara li kkunsidraw il-proposta mill-Kummissjoni, [1]Wara li kkunsidraw l-opinjoni tal-Kumitat Ekonomiku u Soċjali [2],Filwaqt li jaġixxu bi qbil mal-proċedura stabbilita fl-Artikolu 189b tat-Trattat [3] fid-dawl tat-test konġunt approvat mill-Kumitat ta’ Konċiljazzjoni fil-11 ta’ Mejju 1995,(1) Billi ċerti avvenimenti urew li huwa xieraq li jkunu emendati f’ċerti aspetti ċerti Direttivi tal-Kunsill, li jispeċifikaw il-qafas ġenerali li fl-ambitu tiegħu ċerti istituzzjonijiet ta’ kreditu, impriżi ta’ assigurazzjoni, ditti ta’ l-investiment u impriżi għall-investiment f’titoli trasferibbli (Ucits) jistgħu jwettqu n-negozju tagħhom, jiġifieri d-Direttivi 77/780/KEE [4] u 89/646/KEE, id-Direttivi 73/239/KEE [5] u 92/49/KEE, id-Direttivi 79/267/KEE [6] u 92/96/KEE, id-Direttiva 93/22/KEE [7] u d-Direttiva 85/611/KEE [8], bil-għan li tissaħħaħ is-superviżjoni prudenti; billi huwa mixtieq li jkunu adottati miżuri simili matul is-settur finanzjarju kollu;(2) Billi dawk id-Direttivi jistabbilixxu, inter alia, il-kondizzjonijiet li għandhom ikunu mwettqa qabel ma’ l-awtoritajiet kompetenti jkunu jistgħu jagħau awtorizzazzjoni bħal bidu ta’ negozju;(3) Billi l-awtoritajiet kompetenti m’għandhomx jawtorizzaw jew ikomplu jawtorizzaw impriża finanzjarja meta huma aktarx li jkunu mfixkla milli jeżerċitaw effettivament il-funzjonijiet tagħhom ta’ superviżjoni b’rabtiet mill-qrib bejn dik l-impriża u persuni naturali jew legali oħra; billi l-impriżi finanzjarji li huma diġà awtorizzati għandhom ukoll jissodisfaw lill-awtoritajiet kompetenti f’dan ir-rigward;(4) Billi d-definizzjoni "rabtiet mil-qrib" f’din id-Dirtettiva tistabbilixxi kriterji minimi u ma tfixkilx Stati Membri milli japplikawha f’sitwazzjonijiet oħra apparti minn dawk maħsuba b’din id-definizzjoni;(5) Billi l-fatt uniku li jkun akkwistat proporzjoni sinifikanti fil-kapital ta’ kumpanija ma jikkostitwix parteċipazzjoni għall-iskopijiet ta’ din id-Direttiva jekk dik il-propjetà tkun akkwistata biss bħala investiment temporanju li ma jagħmilhiex possibli li tkun eżerċitata influwenza fuq l-istruttura jew l-istrateġija finanzjarja ta’ impriża;(6) Billi r-referenza għal eżerċizzju effettiv mill-awtoritajiet ta’ superviżjoni tal-funzjonijiet tagħhom li jkopru superviżjoni fuq bażi kkonsolidata li għandha tkun eżerċitata fuq impriża finanzjarja meta d-dispożizzjonijiet ta’ liġi tal-Komunità hekk tipprovdi; billi, f’każi bħal dawn, l-awtoritajiet li tkun saritilhom talba għall-awtorizzazzjoni għandhom ikunu jistgħu jidentifikaw l-awtoritajiet kompetenti għal eżerċitar ta’ superviżjoni fuq bażi kkonsolidata fuq dik l-impriża finanzjarja;(7) Billi l-prinċipji tar-rikonoxximent reċiproku u tas-superviżjoni mill-Istat Membru tal-post jenħtieġ li l-awtoritajiet kompetenti ta’ l-Istat Membru m’għandhomx jagħtu jew inkella għandhom ineħħu awtorizzazzjoni meta fatturi bħal ma huma l-kontenut ta’ programmi ta’ operazzjoni, id-distribuzzjoni ġeografika ta’ l-attivitajiet attwalment imwettqa jindikaw b’mod ċar li l-impriża finanzjarja tkun għażlet sistema legali ta’ Stat Membru wieħed sabiex tevadi normi aktar stretti li jkunu eżistenti fi Stat Membru ieħor li fit-territorju tiegħu hi twettaq jew għandha l-intenzjoni li twettaq il-parti l-kbira ta’ l-attivitajiet tagħha; billi impriża finanzjarja li hija persuna legali għandha tkun awtorizzata fl-Istat Membru li fih ikollha l-uffiċju rreġistrat tagħha; billi l-impriża finanzjarja li mhijiex persuna legali għandha jkollha l-uffiċju prinċipali fl-Istat Membru li fih tkun ġiet awtorizzata; billi, minbarra dan, l-Istati Membri għandhom jenħtieġu li l-uffiċju prinċipali ta’ l-impriża finanzjarja ikun dejjem jinstab fl-Istat Membru tal-post u li hi attwalment topera hemmhekk;(8) Billi huwa xieraq li ssir dispożizzjoni dwar il-possibbiltà ta’ skambju ta’ informazzjoni bejn l-awtoritajiet kompetenti u l-awtoritajiet jew korpi li, bis-saħħa tal-funzjonijiet tagħhom, jgħinu biex tissaħħaħ l-istabbilità tas-sistema finanzjarja; billi, sabiex tkun ippreservata n-natura kunfidenzjali ta’ l-informazzjoni mwassla, il-lista ta’ l-indirizzi għandha tibqa’ f’limiti stretti;(9) Billi ċerta mġieba, bħal ma huma offiżi ta’ frodi u informazzjoni minn ġewwa, aktarx li taffettwa l-istabbilità, inkluża l-integrità, tas-sistema finanzjarja, anki meta tinvolvi impriżi apparti minn dawk finanzjarji;(10) Billi huwa meħtieġ li jkunu speċifikati l-kondizzjonijiet li bihom dan l-iskambju ta’ informazzjoni jkun awtorizzat;(11) Billi meta jkun stipulat li l-informazzjoni tista’ tkum imwassla biss bil-ftehim espress ta’ l-awtoritajiet kompetenti, dawn jistgħu, fejn xieraq, jistipulaw li l-ftehim tagħhom ikun suġġett għal konformità ma’ kondizzjonijiet stretti;(12) Billi skambju ta’ informazzjoni bejn, min-naħa l-waħda, l-awtoritajiet kompetenti u, min-naħa l-oħra, banek ċentrali u korpi oħra b’funzjoni simili fil-kapaċità tagħhom ta’ awtoritajiet monetarji u, fejn xieraq, awtoritajiet pubbliċi oħra responsabbli għal superviżjoni ta’ sistemi ta’ pagamenti, għandha wkoll tkun awtorizzata;(13) Billi l-istess obbligu ta’ segretezza professjonali fuq l-awtoritajiet responsabbli għal awtorizzazzjoni u s-superviżjoni ta’ Ucits u l-impriżi li jieħdu parti f’dawk l-attivitajiet u l-istess possibiltajiet għal skambju ta’ informazzjoni bħal dawk mogħtija lill-awtoritajiet responsabbli għal awtorizzazzjoni u s-superviżjoni ta’ istituzzjonijiet ta’ kreditu, ditti ta’ l-investiment u l-impriżi ta’ assigurazzjoni, għandhom ikunu inklużi fid-Direttiva 85/611/KEE;(14) Billi din id-Direttiva tikkoordina d-dispożizzjonijiet kollha li jirregolaw skambju ta’ informazzjoni bejn l-awtoritajiet għas-settur kollu finanzjarju kif hemm dispożizzjoni dwar dan fid-Direttiva 93/22/KEE;(15) Billi, għall-iskopijiet tat-tisħiħ tas-superviżjoni prudenti ta’ l-impriżi finanzjarji u protezzjoni ta’ klijenti ta’ l-impriżi finanzjarji, għandu jkun stipulat li awditur għandu jkollu d-dover li jirraporta minnufih lejn l-awtoritajiet kompetenti, ta’ kull meta, kif hemm dispożizzjoni dwar dan f’din id-Direttiva, hu jsir konxju, waqt li jwettaq id-doveri tiegħu, b’ċerti fatti li aktarx li jkollhom effetti serji fuq is-sitwazzjoni finanzjarja jew l-organizzazzjoni amministrattiva jew tal-kontijiet ta’ l-impriża ta’ kreditu;(16) Billi, kien ikkunsidrat li bl-għan ta’ dan il-ħsieb, huwa mixtieq għall-Istat Membru li jipprovdi li dover bħal dak għandu jkun applikabbli fiċ-ċirkostanzi kollha meta fatti bħal dawn ikunu skoperti minn awditur matul it-twettiq tad-doveri tiegħu f’impriża li jkollha rabtiet mill-qrib ma’ impriża finanzjarja;(17) Billi d-dover ta’ awdituri li jikkomunikaw, fejn xieraq, ma’ l-awtoritajiet kompetenti ċerti fatti u deċiżjonijiet li jikkonċernaw impriża finanzjarja li huma jiskopru matul it-twettiq tad-doveri tagħhom f’impriża li mhijiex finanzjarja ma tbiddilx minnha nnifisha n-natura tad-doveri tagħhom f’dik l-impriża u l-anqas il-manjiera li biha huma għandhom iwettqu id-doveri tagħhom f’dik l-impriża.(18) Billi l-adozzjoni ta’ din id-Direttiva huwa l-aktar mezz xieraq biex jintlaħqu l-objettivi li huma maħsuba, u partikolarment it-tisħiħ tal-poteri ta’ l-awtoritajiet kompetenti; billi din id-Direttiva hija ristretta għal minimu meħtieg biex jintlaħqu dawk l-objettivi u ma tmurx aktar lill hinn milli huwa meħtieġ għal dak l-iskop,ADOTTAW DIN ID-DIRETTIVA:L-Artikolu 1Kull meta t-termi "impriża finanzjarja" huwa użat f’din id-Direttiva, dan għandu jkun mibdul bi:- "istituzzjoni ta’ kreditu" meta din id-Direttiva temenda d-Direttiva 77/780/KEE u 89/646/KEE;- "impriża ta’assigurazzjoni" meta din id-Direttiva temenda d-Direttivi 73/239/KEE u 92/49/KEE, u "impriżi ta’ assigurazzjoni tal-ħajja" meta din id-Direttiva temenda d-Direttivi 79/267/KEE u 92/96/KEE;- "ditta ta’ investiment" meta din id-Direttiva temenda d-Direttiva 93/22/KEE;- "impriża għal investiment kollettiv f’titoli trasferibbli (Ucits) jew bħala impriża li tikkontribwixxi lejn attività tan-negozju tagħha" meta din id-Direttiva temenda d-Direttiva 85/611/KEE.L-Artikolu 21. - fl-Artikolu 1 tad-Direttiva 77/780/KEE, ħames subinċiż,- fl-Artikolu 1 tad-Direttiva 92/49/KEE, il-punt (1),- fl-Artikolu 1 tad-Direttiva 92/96/KEE, il-punt (m), u- fl-Artikolu 1 tad-Direttiva 93/22/KEE, il-punt 15,għandhom jiżdiedu billi jkun fihom dawn id-definizzjonijiet:""rabtiet mill-qrib". għandha tfisser sitwazzjoni li fiha żewġ persuni naturali jew legali jew aktar ikunu marbuta bi:(a) "partiċipazzjoni"., li għandha tfisser il-proprjetà, diretta jew permezz ta’ kontroll, ta’ 20 % jew aktar tad-drittijiet tal-voti jew kapital ta’ impriża, jew(b) "kontroll"., li għandu jfisser ir-relazzjoni bejn impriża parent u sussidjarja, fil-każi kollha li hemm referenza għalihom fl-Artikolu 1(1) u (2) tad-Direttiva 83/349/KEE [9], jew relazzjoni simili bejn xi persuni naturali jew legali u xi impriża; xi impriża sussidjarja ta’ impriża sussidjarja għandha wkoll tkun meqjusa bħala sussidjarja ta’ l-impriża parent li tkun fir-ras ta’ dawk l-impriżi.Sitwazzjoni li fiha tnejn jew aktar persuni naturali jew legali jkollhom rabta permanenti lejn waħda jew aktar mill-istess persuni b’relazzjoni ta’ kontroll għandhom ukoll ikunu meqjusa bħala li jikkostitwixxu rabta mill-qrib bejn persuni bħal dawk".2. Dawn is-sub-paragrafi li ġejjin għandhom ikunu miżjuda fit-tarf ta’:- L-Artikolu 3(2) tad-Direttiva 77/780/KEE,- L-Artikolu 3(3) tad-Direttiva 93/22/KEE,- L-Artikolu 8(1) tad-Direttiva 73/239/KEE,- L-Artikolu 8(1) tad-Direttiva 79/267/KEE:"Aktar minn hekk, meta rabtiet mill-qrib jeżistu bejn impriża finanzjarja u persuni naturali jew legali oħra, l-awtoritajiet kompetenti għandhom jagħtu l-awtorizzazzjoni biss jekk dawk ir-rabtiet ma jfixklux l-eżerċizzju effettiv tal-funzjonijiet tagħhom ta’ superviżjoni.L-awtoritajiet kompetenti għandhom jiċħdu awtorizzazzjoni jekk il-liġijiet, ir-regolamenti jew id-dispożizzjoniijiet amministrattivi ta’ pajjiż li mhuwiex membru jirregola wieħed jew aktar persuni naturali jew legali li magħhom l-impriża jkollha rabta mill-qrib, jew diffikultajiet involuti fl-infurzar, ifixklu l-eżerċizzju effettiv ta’ dawn il-funzjonijiet ta’ superviżjoni.L-awtoritajiet kompetenti għandhom jenħtieġu impriżi ta’ kreditu li jipprovdulhom l-informazzjoni li huma jenħtieġu biex jissorveljaw il-konformità mal-kondizzjonijiet li hemm referenza għalihom f’dan il-paragrafu fuq bażi kontinwa".L-Artikolu 31. Dan il-paragrafu li ġej għandu jkun miżjud ma’ l-Artikolu 8 tad-Direttiva 73/239/KEE u ma’ l-Artikolu 8 tad-Direttiva 79/267/KEE:"1. a. L-Istati Membri għandhom jenħtieġu li l-uffiċju prinċipali ta’ impriżi ta’ assigurazzjoni jkun jinstab fl-istess Stat Membru bħall-uffiċini irreġistrati tagħhom".2. Dan l-Artikolu li ġej għandu jkum imdaħħal fl-Artikolu 3 tad-Direttiva 77/780/KEE:"2a. Kull Stat Membru għandu jenħtieġ li:- xi istituzzjoni ta’ kreditu li tkun persuna legali u li, permezz tal-liġi nazzjonali tagħha, ikollha uffiċċju rreġistrat, li jkollha l-uffiċċju prinċipali tagħha fl-istess Stat Membru bħal l-uffiċċju rreġistrat tagħha,- xi istituzzjoni ta’ kreditu oħra jkollha l-uffiċċju prinċipali tagħha fl-Istat Membru li jkun ħareġ l-awtorizzazzjoni u li fih attwalment twettaq in-negozju tagħha".L-Artikolu 41. Fl-Artikolu 16 tad-Direttiva 92/49/KEE u fl-Artikolu 15 tad-Direttiva 92/96/KEE, dan il-paragrafu li ġej għandu jkun imdaħħal:"5a. Independentement mill-paragrafi 1 sa 4, l-Istati Membri jistgħu jawtorizzaw skambji ta’ informazzjoni bejn, l-awtoritajiet kompetenti u:- l-awtoritajiet responsabbli biex jissorveljaw il-korpi involuti fil-likwidazzjoni jew il-falliment ta’ l-impriżi finanzjarji u l-proċeduri oħra simili, jew- l-awtoritajiet responsabbli għas-superviżjoni ta’ persuni inkarigati li jwettqu awditjar statutorju tal-kontijiet ta’ l-impriżi ta’ assigurazzjoni, l-istituzzjonijiet ta’ kreditu, ditti ta’ investimenti u istituzzjonijiet finanzjarji oħra, jew- attwarji independenti ta’ impriżi ta’ assigurazzjoni li jwettqu superviżjoni legali ta’ dawk l-impriżi u tal-korpi responsabbli għas-superviżjoni ta’ dawk l-attwarji.L-Istati Membri li jkollhom rikors għal għażla li hemm dispożizzjonii dwarha fl-ewwel sub-paragrafu għandhom jenħtieġu mill-anqas li waħda minn dawn il-kondizzjonijiet tkun milħuqa:- din l-informazzjoni għandha tkun għall-iskop biex titwettaq is-superviżjoni jew is-superviżjoni legali li hemm referenza għaliha fl-ewwel sub-paragrafu,- l-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali imposti fil-paragrafu 1,- meta l-informazzjoni toriġina fi Stat Memru ieħor, din ma tkunx tista’ tiġi żvelata mingħajr ftehim espress ta’ l-awtoritajiet kompetenti li jkunu żwelawha u, fejn xieraq, għall-iskopijiet li dwarhom l-awtoritajiet ikunu taw il-kunsens tagħhom biss.L-Istati Membri għandhom jikkomunikaw lill-Kummissjoni u lill-Istati Membri l-oħra l-ismijiet ta’ l-awtoritajiet, persuni jew korpi li huma jistgħu jirċievu informazzjoni bis-saħħa ta’ dan il-paragrafu".2. Fl-Artikolu 12 tad-Direttiva 77/780/KEE u fl-Artikolu 25 tad-Direttiva 93/22/KEE, dan il-paragrafu li ġej għandu jkun imdaħħal:"5a. Independentement mill-paragrafi 1 sa 4, l-Istati Membri jistgħu jawtorizzaw skambji ta informazzjoni bejn, l-awtoritajiet kompetenti u:- l-awtoritajiet responsabbli biex jissorveljaw il-korpi involuti fil-likwidazzjoni jew il-falliment ta’ l-impriżi finanzjarji u l-proċeduri oħra simili, jew- l-awtoritajiet responsabbli għas-superviżjoni ta’ persuni inkarigati li jwettqu awditjar statutorju tal-kontijiet ta’ l-impriżi ta’ assigurazzjoni, l-istituzzjonijiet ta’ kreditu, id-ditti ta’ investimenti u l-istituzzjonijiet finanzjarji oħra.L-Istati Membri li jkollhom rikors għall-għażla li hemm dispożizzjonii dwarha fl-ewwel sub-paragrafu għandhom jenħtieġu mill-anqas li waħda minn dawn il-kondizzjonijiet tkun milħuqa:- l-informazzjoni għandha tkun għall-iskopijiet li jitwettaq id-dover li hemm referenza għalih fl-ewwel sub-paragrafu,- l-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali indikati fil-paragrafu 1,- meta l-informazzjoni toriġina fi Stat Memru ieħor, din ma tkunx tista’ tiġi żvelata mingħajr il-ftehim espress ta’ l-awtoritajiet kompetenti li jkunu żvelawha u, fejn xieraq, għall-iskopijiet li dwarhom l-awtoritajiet ikunu taw il-kunsens tagħhom biss.L-Istati Membri għandhom jikkomunikaw lejn il-Kummissjoni u lejn l-Istati Membri l-oħra l-ismijiet ta’ l-awtoritajiet li jistgħu jirċievu informazzjoni bis-saħħa ta’ dan il-paragrafu."3. Fl-Artikolu 12 tad-Direttiva 77/780/KEE, fl-Artikolu 16 tad-Direttiva 92/49/KEE, fl-Artikolu 25 tad-Direttiva 93/22/KEE u fl-Artikolu 15 tad-Direttiva 92/96/KEE, dan il-paragrafu li ġej għandu jkun imdaħħal:"5b. Independentement mill-paragrafi 1 sa 4, l-Istati Membri jistgħu, bil-għan li tissaħħaħ l-istabbilità, inkluża l-integrità, tas-sistema finanzjarja, jawtorizzaw l-iskambju ta’ informazzjoni bejn l-awtoritajiet kompetenti u l-awtoritajiet jew korpi responsabbli permezz tal-liġi għal tfittix u investigazzjoni ta’ ksur tal-liġi tal-kumpanniji.L-Istati Membri li jkollhom rikors għal għażla li hemm dispożizzjonii dwarha fl-ewwel sub-paragrafu għandhom jenħtieġu mill-anqas li waħda minn dawn il-kondizzjonijiet tkun milħuqa:- l-informazzjoni għandha tkun għall-iskopijiet li jitwettaq id-dover li hemm referenza għalih fl-ewwel sub-paragrafu,- l-informazzjoni mwassla f’dan il-kuntest għandha tkun suġġetta għal kondizzjonijiet ta segretezza professjonali indikati fil-paragrafu 1,- meta l-informazzjoni toriġina fi Stat Membru ieħor, din ma tistax tiġi żvelata mingħajr ftehim espress ta’ l-awtoritajiet kompetenti li jkunu żvelawha u, fejn xieraq, solament għall-iskopijiet li dwarhom l-awtoritajiet ikunu taw il-kunsens tagħhom.Meta, fi Stat Membru, l-awtoritajiet jew korpi li hemm referenza għalihom fl-ewwel sub-paragrafu jwettqu d-doveri tagħhom ta’ tfittix jew investigazzjoni bl-għajnuna, invista tal-kompetenza speċifika tagħhom, ta’ persuni maħtura għal dak l-iskop u li ma jkunux impjegati fis-settur pubbliku, il-possibiltà ta’ skambju ta’ informazzjoni li hemm dispożizzjonii dwarha fl-ewwel sub-paragrafu tista’ tkun estiża għal persuni bħal dawk permezz tal-kondizzjonijiet stipulati fit-tieni sub-paragrafu.Sabiex ikun implimentat is-subinċiż finali tat-tieni sub-paragrafu, l-awtoritajiet jew korpi li hemm referenza għalihom fl-ewwel sub-paragrafu għandhom jikkomunikaw lill-awtoritajiet kompetenti li jkunu żvelaw l-informazzjoni, l-ismijiet u r-responsabilitajiet preċiżi tal-persuni li huma jkunu bagħtu.L-Istati Membri għandhom jikkomunikaw lill-Kummissjoni u lill-Istati Membri l-oħra l-ismijiet ta’ l-awtoritajiet jew tal-korpi li jistgħu jirċievu informazzjoni bis-saħħa ta’ dan il-paragrafu.Qabel il-31 ta’ Diċembru 2000, il-Kummissjoni għandha tħejji rapport dwar l-applikazzjoni tad-dispożizzjoniijiet ta’ dan il-paragrafu."4. Fl-Artikolu 12 tad-Direttiva 77/780/KEE u fl-Artikolu 25 tad-Direttiva 93/22/KEE, il-paragrafu 6 li ġej għandu jkun mibdul b’dan li ġej:"6. Dan l-artikolu m’għandux ifixkel lil awtorità kompetenti milli titrasmetti:- lejn il-banek ċentrali u lejn il-korpi l-oħra b’funzjoni simili fil-kapaċità tagħhom ta’ awtoritajiet monetarji,- meta xieraq, lejn l-awtoritajiet pubbliċi l-oħra responsabbli biex jissorveljaw sistemi ta’ pagamenti,l-informazzjoni intenzjonata għat-twettiq tad-doveri tagħhom, lanqas m’għandha tfixkel awtoritajiet bħal dawk milli jikkomunikaw ma’ l-awtoritajiet kompetenti dik l-informazzjoni li huma jistgħu jenħtieġu għall-iskopijiet tal-paragrafu 4. L-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali imposta f’dan l-Artikolu."5. Fl-Artikolu 16 tad-Direttiva 92/49/KEE u fl-Artikolu 15 tad-Direttiva 92/96/KEE, dan li ġej għandu jkun imdaħħal:"5ċ. L-Istati Membri jistgħu jawtorizzaw l-awtoritajiet kompetenti li jittrasmettu:- lejn il-banek ċentrali u lejn il-korpi l-oħra b’funzjoni simili fil-kapaċità tagħhom ta’ awtoritajiet monetarji,- meta xieraq, lejn l-awtoritajiet pubbliċi l-oħra responsabbli biex jissorveljaw sistemi ta’ pagamenti,l-informazzjoni intenzjonata għat-twettiq tad-doveri tagħhom u jistgħu jawtorizzaw l-awtoritajiet bħal dawk jew lill-korpi li jikkomunikaw ma’ l-awtoritajiet kompetenti dik l-informazzjoni li huma jistgħu jenħtieġu għall-iskopijiet tal-paragrafu 4. L-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali imposta f’dan l-Artikolu."6. Dan il-paragrafu 8 li ġej għandu jkum imdaħħal fl-Artikolu 12 tad-Direttiva 77/780/KEE:"8. Dan l-Artikolu m’għandux ifixkel lill-awtoritajiet kompetenti milli jikkomunikaw l-informazzjoni li hemm referenza għaliha fil-paragrafi 1 sa 4 lejn "clearing house" jew korp simili rikonoxxut permezz tal-liġi nazzjonali ħalli jipprovdi "clearing" u twettiq ta’ servizzi għal wieħed mis-swieq ta’ l-Istati Membri jekk huma jikkunsidraw li jkun meħtieġ li jikkomunikaw l-informazzjoni sabiex jassiguraw il-funzjonar xieraq ta’ dawk il-korpi b’relazzjoni man-nuqqasijiet jew il-potenzjal ta’ nuqqasijiet mill-parteċipanti fis-suq. L-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali indikati fil-paragrafu 1. L-Istati Membri għandhom, b’dana kollu, jassiguraw li informazzjoni li tkun waslitilhom permezz tal-paragrafu 2 ma tkunx tista’ tiġi żvelata fiċ-ċirkostanzi li hemm referenza għalihom f’dan il-paragrafu mingħajr il-kunsens espress ta’ l-awtoritajiet kompetenti li jkunu żvelawhom."7. Fl-Artikolu 50 tad-Direttiva 85/611/KEE, paragrafi 2, 3 u 4 għandhom ikunu mibdula b’dan li ġej:"2. L-Istati Membri għandhom jipprovdu li l-persuni kollha li jaħdmu jew li kienu ħadmu għall-awtoritajiet kompetenti, kif ukoll l-awdituri jew l-esperti li jaġixxu f’isem l-awtoritajiet kompetenti, huma marbuta bl-obbligu tas-segretezza professjonali. Din is-segretezza timplika li l-ebda informazzjoni kunfidenzjali li huma jistgħu jirċievu waqt it-twettiq tad-doveri tagħhom ma tista’ tkun żvelata lejn xi persuna jew awtorità liema tkun, ħlief f’għamla sommarja jew aggregata hekk li Ucits u kumpanniji ta’ amministrazzjoni u depositarji (minn hawn ’il quddiem irreferuti bħala impriżi li jikkontribwixxu lejn l-attività tan-negozju tagħhom) ma jkunux jistgħu jiġu identifikati individwalment, mingħajr preġudizzju għal każi koperti b’liġi kriminali.Madanakollu, meta Ucits jew impriża li tikkontribwixxi lejn l-attività tan-negozju tagħha tkun giet iddikjarata bħala falluta jew li tkun ġiet xolta ta’ bil-fors, l-informazzjoni kunfidenzjali li ma tkunx tikkonċerna partijiet terzi involuti fi sforz ta’ salvataġġ tista’ tiġi żvelata fi proċedimenti ċivili jew kummerċjali.3. Il-paragrafu 2 m’għandux ifixkel lill-awtoritajiet kompetenti tal-varji Stati Membri milli jagħmlu skambju ta’ l-informazzjoni bi qbil ma’ din id-Direttiva jew id-Direttivi l-oħra applikabbli għal Ucits u l-impriżi li jikkontribwixxu lejn attività tan-negozju tagħhom. Dik l-informazzjoni għandha tkun suġġetta għal kondizzjonijiet ta’ segretezza professjonali indikati fil-paragrafu 2.4. L-Istati Membri jistgħu jiffinalizzaw ftehim ta’ koperazzjoni li jipprovdi għal skambju ta’ informazzjoni, ma’ l-awtoritajiet kompetenti ta’ pajjiżi terzi biss jekk l-informazzjoni kkomunikata tkun koperta b’garanziji ta’ segretezza professjonali mill-anqas ekwivalenti għal dawk li hemm dispożizzjonii dwarhom f’dan l-Artikolu.5. L-awtoritajiet kompententi li jirċievu informazzjoni kunfidenzjali permezz tal-paragrafi 2 jew 3 jkunu jistgħu jużawha biss fil-korsa tad-doveri tagħhom:- li jivverifikaw li l-kondizzjonijiet li jirregolaw il-bidu ta’ negozju ta’ Ucits jew ta’ l-impriżi li jikkontribwixxu lejn l-attività tan-negozju tagħhom ikunu milħuqa u li tiffaċilita l-monitoraġġ tat-twettiq ta’ dak in-negozju, tal-proċeduri amministrattivi u tal-kontijiet u tal-mekkaniżmi ta’ kontroll intern,- biex jimponu sanzjonijiet,- f’appelli amministrattivi kontra deċiżjonijiet ta’ l-awtoritajiet kompetenti, jew- fi proċedimenti fi qrati mibdija skond l-Artikolu 51(2).6. Il-paragrafi 2 u 5 m’għandhomx ifixklu l-iskambju ta’ l-informazzjoni:(a) fi Stat Membru, meta jkun hemm żewġ awtoritajiet kompetenti jew aktar; jew(b) fi Stat Membru jew bejn Stati Membri, bejn awtoritajiet kompetenti; u- awtoritajiet b’responsabbiltà pubblika għal superviżjoni ta’ l-istituzzjonijiet ta’ kreditu, l-impriżi ta’ investiment, l-impriżi ta’ assigurazzjoni u l-organizzazzjonijiet finanzjarji l-oħra u l-awtoritajiet responsabbli għas-superviżjoni tas-swieq finanzjarji,- korpi nvoluti fil-likwidazzjoni ta’ Ucits falluti u proċeduri simili oħra u ta’ l-impriżi li jikkontribwixxu lejn l-attività tan-negozju tagħhom,- persuni responsabbli għat-twettiq ta’ awditjar statutorju tal-kontijiet ta’ l-impriżi ta’ assigurazzjoni, l-istituzzjonijiet ta’ kreditu, l-impriżi ta’ investiment u istituzzjonijiet finanzjarji oħra,fit-twettiq tal-funzjonijiet tagħhom ta’ superviżjoni, u fl-iżvelar lejn il-korpi li jamministraw skemi ta’ garanzija ta’ kumpens dwar l-informazzjoni meħtieġa biex jeżerċitaw il-funzjonijiet tagħhom. Dik l-informazzjoni għandha tkun suġġetta għal kondizzjonijiet ta’ segretezza professjonali indikati fil-paragrafu 2.7. Independentement mill-paragrafi 2 sa 5, l-Istati Membri jistgħu jawtorizzaw skambji ta’ l-informazzjoni bejn, l-awtoritajiet kompetenti u:- l-awtoritajiet responsabbli biex jissorveljaw il-korpi involuti fil-likwidazzjoni jew il-falliment ta’ l-impriżi finanzjarji u l-proċeduri l-oħra simili, jew- l-awtoritajiet responsabbli għas-superviżjoni ta’ persuni inkarigati li jwettqu awditjar statutorju tal-kontijiet ta’ l-impriżi ta’ assigurazzjoni, l-istituzzjonijiet ta’ kreditu, id-ditti ta’ investimenti u l-istituzzjonijiet finanzjarji oħra.L-Istati Membri li jkollhom rikors għall-għażla li hemm dispożizzjonii dwarha fl-ewwel sub-paragrafu għandhom jenħtieġu mill-anqas li waħda minn dawn il-kondizzjonijiet tkun milħuqa:- l-informazzjoni għandha tkun għall-iskopijiet li jitwettaq id-dover li hemm referenza għaliha fl-ewwel sub-paragrafu,- l-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali indikati fil-paragrafu 2,- meta l-informazzjoni toriġina fi Stat Memru ieħor, din ma tkunx tista’ tiġi żvelata mingħajr ftehim espress ta’ l-awtoritajiet kompetenti li jkunu żvelawha u, fejn xieraq, għall-iskopijiet li dwarhom l-awtoritajiet ikunu taw il-kunsens tagħhom biss.L-Istati Membri għandhom jikkomunikaw lill-Kummissjoni u lill-Istati Membri l-oħra l-ismijiet ta’ l-awtoritajiet li jistgħu jirċievu informazzjoni bis-saħħa ta’ dan il-paragrafu.8. Independentement mill-paragrafi 2 sa 5, l-Istati Membri jistgħu, bil-għan li tissaħħaħ l-istabbilità, inkluża l-integrità, tas-sistema finanzjarja, jawtorizzaw l-iskambju ta’ l-informazzjoni bejn l-awtoritajiet kompetenti u l-awtoritajiet jew korpi responsabbli permezz tal-liġi għal tfittix u investigazzjoni ta’ ksur tal-liġi tal-kumpaniji.L-Istati Membri li jkollhom rikors għal għażla li hemm dispożizzjonii dwarha fl-ewwel sub-paragrafu għandhom jenħtieġu mill-anqas li waħda minn dawn il-kondizzjonijiet tkun milħuqa:- l-informazzjoni għandha tkun għall-iskopijiet li jitwettqu id-doveri li hemm referenza għalihom fl-ewwel sub-paragrafu,- l-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali indikati fil-paragrafu 2,- meta l-informazzjoni toriġina fi Stat Membru ieħor, din ma tkunx tista’ tiġi żvelata mingħajr il-ftehim espress ta’ l-awtoritajiet kompetenti li jkunu żvelawha u, fejn xieraq, għall-iskopijiet li dwarhom l-awtoritajiet ikunu taw il-kunsens tagħhom biss.Meta, fi Stat Membru, l-awtoritajiet jew korpi li hemm referenza għalihom fl-ewwel sub-paragrafu jwettqu d-doveri tagħhom ta’ tfittix jew investigazzjoni bl-għajnuna, in vista tal-kompetenza speċifika tagħhom, ta’ persuni maħtura għal dak l-iskop u li ma jkunux impjegati fis-settur pubbliku, il-possibiltà ta’ skambju ta’ l-informazzjoni li hemm dispożizzjonii dwarha fl-ewwel sub-paragrafu tista’ tkun estiża lejn persuni bħal dawk permezz tal-kondizzjonijiet stipulati fit-tieni sub-paragrafu.Sabiex ikun implimentat is-subinċiż finali tat-tieni sub-paragrafu, l-awtoritajiet jew korpi li hemm referenza għalihom fl-ewwel sub-paragrafu għandhom jikkomunikaw lejn l-awtoritajiet kompetenti li jkunu żvelaw l-informazzjoni, l-ismijiet u r-reponsabbilitajiet preċiżi tal-persuni li huma jkunu bagħtu.L-Istati Membri għandhom jikkomunikaw lill-Kummissjoni u lill-Istati Membri l-oħra l-ismijiet ta’ l-awtoritajiet jew korpi li jistgħu jirċievu l-informazzjoni bis-saħħa ta’ dan il-paragrafu.Qabel il-31 ta’ Diċembru 2000, il-Kummissjoni għandha tħejji rapport dwar l-applikazzjoni ta’ dan il-paragrafu.9. Dan l-Artikolu m’għandux iżomm awtorità kompetenti milli tittrażmetti lill-banek ċentrali u lil korpi oħra b’funzjoni simili fil-kapaċità tagħhom ta’ awtoritajiet monetarji, l-informazzjoni ntenzjonata għat-twettiq tad-doveri tagħhom, l-anqas m’għandha tfixkel lill-awtoritajiet jew lill-korpi bħal dawk milli jikkomunikaw lill-awtoritajiet kompetenti l-informazzjoni li huma jistgħu jenħtieġu għall-iskopijiet tal-paragrafu 5. L-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali imposta f’dan l-Artikolu.10. Dan l-Artikolu m’għandux ifixkel lill-awtoritajiet kompetenti milli jikkomunikaw l-informazzjoni li hemm referenza għaliha fil-paragrafi 2 sa 5 lil "clearing house" jew korp simili rikonoxxut mill-liġi nazzjonali biex jipprovdi servizzi ta’ "clearing" jew ta’ settlement għal wieħed mis-swieq ta’ l-Istati Membri jekk huma jikkunsidraw li jkun meħtieġ li jikkomunikaw l-informazzjoni sabiex jassiguraw il-funzjonar xieraq ta’ dawk il-korpi b’relazzjoni man-nuqqasijiet jew il-potenzjal ta’ nuqqasijiet mill-parteċipanti fis-suq. L-informazzjoni mwassla f’dan il-kuntest għandha tkun suġġetta għal kondizzjonijiet ta’ segretezza professjonali indikati fil-paragrafu 2. L-Istati Membri għandhom, b’dana kollu, jassiguraw li l-informazzjoni li tkun waslitilhom permezz tal-paragrafu 3 ma tkunx tista’ tiġi żvelata fiċ-ċirkostanzi li hemm referenza għalihom f’dan il-paragrafu mingħajr il-kunsens espress ta’ l-awtoritajiet kompetenti li jkunu żvelawhom.11. Minbarra dan, u indipendentement mid-dispożizzjoniijiet li hemm referenza għalihom fil-paragrafi 2 u 5, l-Istati Membri jistgħu, bis-saħħa tad-dispożizzjoniijiet stabbiliti bil-liġi, jawtorizzaw l-iżvelar ta’ ċerta informazzjoni lil dipartimenti oħra ta’ l-amministrazzjonijiet ċentrali tal-gvernijiet tagħhom li jkunu responsabbli għal leġislazzjoni dwar is-superviżjoni ta’ Ucits u l-impriżi li jikkontribwixxu lejn l-attività tan-negozji tagħhom, l-istituzzjonijiet ta’ kreditu, l-istituzzjonijiet finanzjarji, l-impriżi ta’ investiment u l-impriżi ta’ l-assigurazzjoni u ta’ spetturi li jaġixxu f’isem dawk id-dipartimenti.Żvelar bħal dan jista’ jsir, madanakollu, meta meħtieġ biss u għal raġunijiet ta’ kontroll prudenti.L-Istati Membri għandhom, madanakollu, jipprovdu li l-informazzjoni li tkun waslitilhom permezz tal-paragrafi 3 u 6 ma tkunx tista’ qatt tiġi żvelata fiċ-ċirkostanzi li hemm referenza għalihom f’dan il-paragrafu mingħajr il-ftehim espress ta’ l-awtoritajiet kompetenti li jkunu żvelawhom."L-Artikolu 5Dawn li ġejjin għandhom ikunu inkorporati:- fid-Direttiva 77/780/KEE, l-Artikolu 12a- fid-Direttiva 92/49/KEE, l-Artikolu 16a,- fid-Direttiva 92/96/KEE, l-Artikolu 15a,- fid-Direttiva 93/22/KEE, l-Artikolu 25a,- u fid-Direttiva 85/611/KEE, l-Artikolu 50a,li jinqraw hekk:"1. L-Istati Membri għandhom jassiguraw mill-anqas li:(a) kull persuna awtorizzata fil-qofol ta’ dak li tfisser id-Direttiva tal-Kunsill 84/253/KEE [10], li jkunu jwettqu fl-istituzzjoni ta’ kreditu d-dover deskritt fl-Artikolu 51 tad-Direttiva tal-Kunsill 78/660/KEE [11], jew l-Artikolu 37 tad-Direttiva tal-Kunsill 83/349/KEE, jew l-Artikolu 31 tad-Direttiva 85/611/KEE jew xi dover statutorju ieħor, għandhom ikollhom id-dover li jirrapurtaw minnufih lill-awtoritajiet kompetenti xi fatt jew deċiżjoni li tikkonċerna dik l-istituzzjoni, li dwarhom ikun sar konxju waqt li jkun qiegħed iwettaq dak id-dover, li aktarx:- tikkostitwixxi ksur materjali tal-liġijiet, tar-regolamenti u tad-dispożizzjoniijiet amministrattivi li jistabbilixxu l-kondizzjonijiet li jirregolaw l-awtorizzazzjoni jew li speċifikament tirregola l-eżerċizzju ta’ l-attivitajiet ta’ l-istituzzjonijiet ta’ kreditu, jew- jaffettwa il-funzjonament kontinwu ta’ l-impriża finanzjarja, jew- twassal għal ċaħda ta’ ċertifikazzjoni tal-kontijiet jew għall-espressjoni ta’ riservi;(b) dik il-persuna għandha wkoll ikollha d-dover li tirraporta xi fatt jew deċiżjonijiet li dwarhom issir konxja matul it-twettiq ta’ dover kif deskritt f’ (a) f’impriża li jkollha rabtiet mill-qrib li jirriżultaw minn relazzjoni ta’ kontroll mal-impriżi finanzjarji li fiha jkun qiegħed iwettaq id-dover imsemmi hawn fuq.2. Dan l-iżvelar inbona fede lill-awtoritajiet kompetenti, minn persuni awtorizzati fil-qofol ta’ dak li tfisser id-Direttiva 84/253/KEE, ta’ xi fatt jew deċiżjoni li hemm referenza għalihom fil-paragrafu 1 m’għandux jikkonstitwixxi ksur ta’ xi restrizzjoni dwar l-iżvelar ta’ l-informazzjoni mposta b’kuntratt jew b’xi dispożizzjoniijiet leġislattivi, regolatorji jew amministrattivi u m’għandux tinvolvi lil dawn il-persuni f’xi responsabilità ta’ kwalunke tip."L-Artikolu 61. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjoniijiet amministrattivi meħtieġa sabiex ikunu konformi ma’ din id-Direttiva sat-18 ta’ Lulju 1996. Għandhom minnufih jinfurmaw lill-Kummissjoni dwar dan.Meta l-Istati Membri jadottaw dawk il-miżuri, dawn għandhom ikollhom referenza għal din id-Direttiva jew għandhom ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. Il-metodi biex jagħmlu referenza bħal dik għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni it-test tad-dispożizzjoniijiet prinċipali tal-liġi nazzjonali li huma jadottaw fil-qasam irregolat b’din id-Direttiva.L-Artikolu 7Din id-Direttiva hija indirizzata lill-Istati Membri.Magħmula fi Brussel, fid-29 ta’ Ġunju 1995.Għall-Parlament EwropewIl-PresidentK. HänschGħall-KunsillIl-PresidentM. Barnier[1] ĠU C 229, tal-25.8.1993, p. 10.[2] ĠU C 52, ta’ l-14.2.1994, p. 15.[3] L-Opinjoni tal-Parlament Ewropew tad-9 ta’ Marzu 1994 (ĠU C 91, tat-28.3.1994, p. 61), Il-Pożizzjoni Komuni tal-Kunsill tas-6 ta’ Ġunju 1994 (ĠU C 213, tat-3.8.1994, p. 29), id-Deċiżjoni tal-Parlament Ewropew tas-26 ta’ Ottubru 1994 (ĠU C 323, tal-21.11.1994, p. 56).[4] ĠU L 322, tas-17.12.1977, p. 30. Id-Direttiva kif l-aħħar emendata bid-Direttiva 89/646/KEE (ĠU L 386, tat-30.12.1989, p. 1).[5] ĠU L 228, tas-16.8.1973, p. 3. Id-Direttiva kif l-aħħar emendata bid-Direttiva 92/49/KEE (ĠU L 228, tal-11.8.1992, p. 1).[6] ĠU L 63, tat-13.3.1979, p. 1. Id-Direttiva kif l-aħħar emendata bid-Direttiva 92/96/KEE (ĠU L 360, tad-9.12.1992, p. 1).[7] ĠU L 141, tal-11.6.1993, p. 27.[8] ĠU L 375, tal-31.12.1985, p. 3. Id-Direttiva kif emendata bid-Direttiva 88/220/KEE (ĠU L 100, tad-19.4.1988, p. 31).[9] ĠU L 193, tat-18.7.1983, p. 1. Id-Direttiva kif l-aħħar emendata bid-Direttiva 90/605/KEE (ĠU L. 317, tas-16.11.1990, p. 60).[10] ĠU L 126, tat-12.5.1984, p. 20.[11] ĠU L 222, ta’ l-14.8.1978, p. 11. Id-Direttiva kif l-aħħar emendata bid-Direttiva 90/605/KEE (ĠU L 317, tas-16.11.1990, p. 60).--------------------------------------------------